สังคมข่าวหุ้น
ดัชนีหุ้นไทยปิดตลาด 1,539.91 จุด ลดลง 9.33 จุด สัปดาห์นี้นักลงทุนควรปรับพอร์ตการลงทุนตลาดหุ้น ลดการถือหุ้นเหลือ 30% ถือเงินสด 70% ของวงเงินลงทุน ป้องกันความเสี่ยงภาวะตลาดหุ้นทั่วโลกผันผวน จากแรงกดดันธนาคารกลางสหรัฐ (เฟด) มีแนวโน้มขึ้นดอกเบี้ย ที่สำคัญต้องติดตามว่าเฟดจะส่งสัญญาณขึ้นดอกเบี้ยมากกว่า 3 ครั้งภายในปีนี้หรือไม่
13 มี.ค. 2560

เล็กเซียวหงส์
 
ดัชนีหุ้นไทยปิดตลาด 1,539.91 จุด ลดลง 9.33 จุด สัปดาห์นี้นักลงทุนควรปรับพอร์ตการลงทุนตลาดหุ้น ลดการถือหุ้นเหลือ 30% ถือเงินสด 70% ของวงเงินลงทุน ป้องกันความเสี่ยงภาวะตลาดหุ้นทั่วโลกผันผวน จากแรงกดดันธนาคารกลางสหรัฐ (เฟด) มีแนวโน้มขึ้นดอกเบี้ย ที่สำคัญต้องติดตามว่าเฟดจะส่งสัญญาณขึ้นดอกเบี้ยมากกว่า 3 ครั้งภายในปีนี้หรือไม่ พร้อมนักลงทุนจับตากระแสเงินทุนต่างชาติไหลออกมากแค่ไหน จากช่วง 1-10 มี.ค.ที่ผ่านมา ต่างชาติขายสุทธิ 10,591 ล้านบาท ประเมินกรอบแนวรับ 1,530-1,534 จุด และแนวต้าน 1,570 จุด…
*…SAWAD เอาจนได้ตั้งโต๊ะรับซื้อหุ้น BFIT ที่เหลือทั้งหมด 63.65% ราคาหุ้นละ 11.42 บาท คิดเป็นมูลค่า 1,450 ล้านบาท โดยกำหนดยื่นคำเสนอซื้อหุ้น BFIT อย่างเป็นทางการวันที่ 15 มี.ค. 60 ได้เวลาพิสูจน์ฝีมือ “ดวงใจ-ธิดา แก้วบุตตา” อีกครั้งว่า การได้ BFIT เข้ามาจะสร้างมูลค่าเพิ่มให้หุ้น SAWAD มากขึ้นแค่ไหน..!?…
*…CPF-GFPT ถือว่าวิกฤติหวัดนกระบาด เป็นโอกาสให้การส่งออกไก่ของไทย เพราะนั่นหมายถึงออเดอร์ใหม่จะเพิ่มขึ้นอย่างมีนัยสำคัญ ผนวกกับค่าเงินบาทอ่อนค่า กลายเป็น 2 แรงบวกให้หุ้น CPF-GFPT แต่เมื่อตรวจภายในหุ้น 2 ตัวนี้ดู ดูเหมือนหุ้น CPF น่าซื้อสะสมเพื่อการลงมากกว่า..แต่หากจะเก็งกำไรก็พอได้ทั้งคู่เลยจัดไป…
*…GL ยิ่งสาวเหมือนยิ่งลึก..มีอะไรไม่ชอบมาพากลหลายเรื่องล้วนแล้วแต่พาหุ้นดิ่งนรกทั้งสิ้น ไม่ว่ากรณี “การให้กู้ยืมต่อบริษัทย่อยและบริษัทย่อยนำไปปล่อยกู้ต่อแก่ผู้กู้ 2 กลุ่มในเกาะไซปรัสและสิงคโปร์ ที่หลักทรัพย์ค้ำประกันมีความเสี่ยงสูง แถมเรื่องซื้อหุ้น CCF ที่ตลาดหุ้นศรีลังกา ดูเหมือนขาดทุนจากเงินลงทุน..แถมล่าสุดมีข่าวแพร่สะพัดอีกว่า “สองพี่น้องโคโนชิตะ” โดน ก.ล.ต.ญี่ปุ่นเปรียบเทียบปรับผัวพันฉ้อโกงที่เกี่ยวกับหลักทรัพย์ของ “Wedge Holdings” โอ้ว..พระเจ้าช่วยกล้วยปิ้ง..ไม่แปลกใจหุ้นรูดติดฟลอร์..แม้มีโบรกเกอร์บางแห่งเชียร์สุดลิ่ม..แต่พอร์ตลงทุนหุ้น GL เจ๊งยับจนเจอฟอร์สเซลอย่างหนัก โอ๊ะๆๆ โอ้ย..น่ากลัวจังเลย..!?…
*…IFEC หุ้นเจ้าปัญหา 15 มี.ค.นี้ จะได้รู้กันละว่าระหว่าง “ทวิช จ.อุตสาหกรรมไฮเทศ” ฝ่ายแดงกับ “นพ.วิชัย ม.พระราม 9” ฝ่ายน้ำเงิน ใครจะโดนแตะก้านคอหรือใครจะโดนเตะกระจับ..แต่ที่แน่ๆ “ชาวดอย” พอมีความหวัง หลังชีช้ำกะหล่ำปลีหุ้นตัวนี้กันอย่างแพร่หลาย..จะได้ออกของกันซะที..อ้าวลุ้นยาวไป…
*…หุ้นร้อนประจำวัน 10 มี.ค. 60 ที่มีราคาและมูลค่าซื้อขายปรับขึ้นแรงและอยู่ระหว่าง (Trading Alert List) คือบริษัท กรุ๊ปลีส จำกัด (มหาชน) หรือ GL, ใบสำคัญแสดงสิทธิในการจองซื้อหุ้นสามัญบริษัท กรุ๊ปลีส จำกัด  (มหาชน) ครั้งที่ 4  หรือ GL-W4,บริษัท อินเตอร์ลิ้งค์ เทเลคอม จำกัด  (มหาชน) หรือ ITEL, บริษัท โรงพยาบาลราชพฤกษ์ จำกัด (มหาชน) หรือ RPH ทำให้เข้าข่ายมาตรการกำกับการซื้อขายระดับ 1 ต้องใช้เกณฑ์ Cash Balance (ซื้อขายด้วยเงินสดทั้งจำนวน) มีผลตั้งแต่  13 มี.ค.-21 เม.ย. 60…
*…ปิดท้ายกันเช่นเคยกับข่าวหุ้นเจาะตลาดออนทีวี ผ่านสถานีโทรทัศน์สปริงนิวส์ดิจิตอลช่อง 19 เวลา 9.30-10.00 น. พบกันสดๆ กับ “มอร์นิ่งสตาร์ หุ้นดาวเด่น” ที่อัพเกรดตลาดหุ้นทั่วโลกเพื่อมองแนวโน้มตลาดหุ้นไทยภาคเช้า ดำเนินรายการโดยวิษณุ โชลิตกุล…
*…พร้อมพบกับรายการ “ข่าวหุ้นเจาะตลาดออนเรดิโอ” ผ่านสถานีข่าวจริงสปริงเรดิโอ FM 98.5 MHz โดยสุภชัย ปกป้อง, บูรพา สงวนวงศ์ และทีมงานข่าวหุ้นธุรกิจ ตั้งแต่เวลา 9.30-11.00 น. ที่จะมาเจาะลึกเรื่องหุ้นช่วงก่อนและหลังเปิดตลาดหุ้นภาคเช้างานนี้จัดเต็มๆ ชั่วโมงครึ่ง…
*…เท่านั้นไม่พอต่อเนื่องกันด้วย “ชัดลึกทุกกลยุทธ์ธุรกิจ” กับรายการ “Business Focus” เวลา 11.00-12.00 น. โดยสุภชัย ปกป้อง และทีมงานข่าวหุ้นธุรกิจ การันตีทุกโจทย์เรื่องหุ้นหาคำตอบได้ที่ข่าวหุ้นธุรกิจเท่านั้น